ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 60/2558เรื่อง การขึ้นทะเบียนรายชื่อผู้มีคุณสมบัติในการเป็น ผู้ดูแลผลประโยชน์ของกองทุนรวม โดยที่ข้อ 3(1) ของประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 14/2544 เรื่อง คุณสมบัติของผู้ดูแลผลประโยชน์ของกองทุนรวม ลงวันที่ 19 มีนาคม พ.ศ. 2544 กําหนดคุณสมบัติประการหนึ่งของผู้ดูแลผลประโยชน์ว่า ต้องเป็นบุคคลที่ได้รับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ และโดยที่เป็นการสมควรให้มีการปรับปรุงกระบวนการและระยะเวลาในการพิจารณาคําขอขึ้นทะเบียนให้มีความชัดเจนและเหมาะสมยิ่งขึ้น สํานักงานจึงกําหนดหลักเกณฑ์เกี่ยวกับแนวทางการพิจารณาและการดําเนินการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ของกองทุนรวม พ.ศ. 2551 ลงวันที่ 3 มีนาคม พ.ศ. 2551 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ของกองทุนรวม (ฉบับที่ 2) ลงวันที่ 7 กันยายน พ.ศ. 2553ข้อ ๒ ในประกาศนี้ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "กองทุนรวม" หมายความว่า กองทุนรวมประเภทรับซื้อคืนหน่วยลงทุนและกองทุนรวมประเภทไม่รับซื้อคืนหน่วยลงทุน "กองทุนรวมทองคํา" หมายความว่า กองทุนรวมทองคําที่จัดตั้งขึ้นตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล "ผู้ได้รับการขึ้นทะเบียน" หมายความว่า ผู้ที่ได้รับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์จากสํานักงาน "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาต และจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ ประเภทที่เกี่ยวกับการจัดการลงทุน "ตัวแทนเก็บรักษาทรัพย์สิน" หมายความว่า บุคคลที่ผู้ได้รับการขึ้นทะเบียนตั้งให้เป็นตัวแทนในการปฏิบัติหน้าที่ในส่วนที่เกี่ยวกับการรับฝากทรัพย์สินของกองทุนรวม "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมข้อ ๓ ธนาคารพาณิชย์หรือบริษัทเงินทุนตามกฎหมายว่าด้วยธุรกิจสถาบันการเงิน บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ บริษัทประกันชีวิตตามกฎหมายว่าด้วยประกันชีวิต หรือสถาบันการเงินที่มีกฎหมายเฉพาะจัดตั้งขึ้น ที่ประสงค์จะขอให้สํานักงานขึ้นทะเบียนรายชื่อเป็นผู้มีคุณสมบัติในการเป็นผู้ดูแลผลประโยชน์ต้องมีคุณสมบัติดังต่อไปนี้ (1) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจของบุคคลดังกล่าว และไม่มีเหตุอันควรเชื่อได้ว่ามีฐานะทางการเงินที่เสื่อมลงอย่างมีนัยสําคัญในระยะเวลาหนึ่งปีก่อนวันที่สํานักงานพิจารณาคุณสมบัติเพื่อการขึ้นทะเบียน รายชื่อผู้มีคุณสมบัติในการเป็นผู้ดูแลผลประโยชน์ (2) ภายในระยะเวลาสามปีย้อนหลังก่อนปีที่ยื่นคําขอจนถึงวันที่ได้รับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ต้องไม่มีประวัติการกระทําความผิดตามกฎหมายที่ควบคุมการประกอบธุรกิจของนิติบุคคลนั้น หรือกฎหมายว่าด้วยการป้องกันและปราบปรามการฟอกเงิน หรือกฎหมายอื่นที่เกี่ยวกับธุรกิจทางการเงินไม่ว่าจะเป็นกฎหมายของประเทศไทยหรือกฎหมายต่างประเทศ ทั้งนี้ ในส่วนที่เกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการประกอบธุรกิจที่มีลักษณะเป็นการหลอกลวง ฉ้อฉล หรือทุจริต (3) ภายในระยะเวลาสามปีย้อนหลังก่อนปีที่ยื่นคําขอจนถึงวันที่ได้รับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ต้องไม่มีประวัติการดําเนินกิจการใดที่มีลักษณะอันเป็นการหลอกลวงหรือไม่ซื่อสัตย์สุจริตหรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลูกค้าหรือขาดความรอบคอบ หรือสะท้อนถึงวิธีการทําธุรกิจที่ไม่เป็นธรรมหรือไม่น่าเชื่อถือ (4) แสดงได้ว่ามีหรือจะมีระบบงานที่มีความพร้อมในการประกอบธุรกิจเป็นผู้ดูแลผลประโยชน์ดังต่อไปนี้เป็นอย่างน้อย(ก) ระบบการแยกทรัพย์สินของกองทุนรวมออกจากทรัพย์สินของผู้ดูแลผลประโยชน์และระบบการดูแล รวมทั้งการเก็บรักษาทรัพย์สินดังกล่าว ตลอดจนการควบคุมภายในเพื่อป้องกันการนําทรัพย์สินของกองทุนรวมไปใช้โดยทุจริต(ข) ระบบการป้องกันมิให้เกิดความเสียหายแก่ทรัพย์สินของกองทุนรวมตลอดจนข้อมูลและเอกสารหลักฐานต่าง ๆ ที่เกี่ยวข้อง รวมทั้งระบบการควบคุมการรับจ่ายทรัพย์สินของกองทุนรวม(ค) ระบบการตรวจสอบและตรวจนับทรัพย์สินของกองทุนรวมเพื่อความถูกต้องครบถ้วน(ง) ระบบการจัดทําบัญชีทรัพย์สินเพื่อแสดงรายการและจํานวนทรัพย์สินของกองทุนรวม ตลอดจนการบันทึกรายการรับหรือจ่ายทรัพย์สินของกองทุนรวมแต่ละกองทุนรวม(จ) ระบบการดูแลและติดตามสิทธิประโยชน์ต่าง ๆ ที่เกิดขึ้นจากทรัพย์สินของกองทุนรวม(ฉ) ระบบการป้องกันความขัดแย้งทางผลประโยชน์และการเก็บรักษาความลับของกองทุนรวม(ช) ระบบในการควบคุมดูแลการกําหนดมูลค่าทรัพย์สินต่าง ๆ ที่กองทุนรวมลงทุนให้เป็นไปตามหลักความยุติธรรมและความสม่ําเสมอ (fairness and consistency) สําหรับทุกกองทุนรวมที่ตนเป็นผู้ดูแลผลประโยชน์ ทั้งนี้ ตามหลักเกณฑ์และวิธีการที่สมาคมประกาศกําหนดโดยได้รับความเห็นชอบจากสํานักงาน(ซ) ระบบในการควบคุมดูแลการเพิ่มจํานวนหน่วยลงทุนและการยกเลิกจํานวนหน่วยลงทุนของกองทุนรวม รวมทั้งระบบในการตรวจสอบและการรับรองความถูกต้องของการคํานวณ และการประกาศมูลค่าทรัพย์สิน มูลค่าทรัพย์สินสุทธิ ราคาขายหน่วยลงทุน และราคารับซื้อคืนหน่วยลงทุน ให้เป็นไปตามที่กําหนดไว้ในโครงการจัดการกองทุนรวม และตามหลักเกณฑ์และวิธีการที่คณะกรรมการกํากับตลาดทุนหรือสํานักงานประกาศกําหนด(ฌ) ระบบในการควบคุมดูแลการลงทุนและอัตราส่วนการลงทุนของกองทุนรวมให้เป็นไปตามโครงการจัดการกองทุนรวม และตามหลักเกณฑ์ที่คณะกรรมการกํากับตลาดทุนหรือสํานักงานประกาศกําหนด(ญ) ระบบในการรับและดําเนินการเกี่ยวกับข้อร้องเรียนของผู้ถือหน่วยลงทุน(ฎ) ในกรณีที่ผู้ขอขึ้นทะเบียนประสงค์จะตั้งบุคคลใดเป็นตัวแทนเก็บรักษาทรัพย์สิน ผู้ขอขึ้นทะเบียนดังกล่าวต้องแสดงได้ว่ามีระบบดังต่อไปนี้1. ระบบการพิจารณาคัดเลือกตัวแทนเก็บรักษาทรัพย์สิน เพื่อให้มั่นใจได้ว่าตัวแทนเก็บรักษาทรัพย์สินมีระบบงานเกี่ยวกับการเก็บรักษาทรัพย์สินตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล2. ระบบการติดต่อประสานงานกับตัวแทนเก็บรักษาทรัพย์สินเพื่อให้ผู้ขอขึ้นทะเบียนสามารถปฏิบัติหน้าที่ผู้ดูแลผลประโยชน์ของกองทุนรวมได้อย่างถูกต้องครบถ้วน3. ระบบการดูแลให้ตัวแทนเก็บรักษาทรัพย์สินปฏิบัติหน้าที่ตามที่ได้รับมอบหมายจากผู้ได้รับการขึ้นทะเบียนให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วย หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้4. บุคคลที่ผู้ขอขึ้นทะเบียนจะตั้งให้เป็นตัวแทนเก็บรักษาทรัพย์สินต้องเป็นบุคคลใดบุคคลหนึ่งดังต่อไปนี้4.1 เป็นผู้ดูแลผลประโยชน์ที่ได้รับการขึ้นทะเบียนจากสํานักงาน4.2 เป็นผู้รับฝากทรัพย์สินของกองทุนส่วนบุคคลที่ได้รับความเห็นชอบจากสํานักงาน4.3 เป็นผู้ที่สามารถประกอบธุรกิจการเป็นผู้รับฝากทรัพย์สินได้โดยชอบด้วยกฎหมายของประเทศใดประเทศหนึ่งที่กองทุนรวมได้ลงทุนไว้ หรือเป็นผู้รับฝากทรัพย์สินได้โดยชอบด้วยกฎหมายของประเทศที่ผู้รับฝากทรัพย์สินตั้งอยู่(ฏ) ในกรณีที่ผู้ขอขึ้นทะเบียนประสงค์จะเป็นผู้ดูแลผลประโยชน์ของกองทุนรวมทองคํา ผู้ขอขึ้นทะเบียนต้องแสดงได้ว่ามีหรือจะมีระบบงานเพิ่มเติมดังต่อไปนี้1. ระบบงานเกี่ยวกับการเก็บรักษาทองคําแท่งที่ปลอดภัย โดยอย่างน้อยต้องมีการจัดสถานที่เก็บรักษาและระบบป้องกันภัยที่เพียงพอและเหมาะสม2. ในกรณีที่ผู้ขอขึ้นทะเบียนประสงค์จะตั้งบุคคลใดเป็นตัวแทนเก็บรักษาทรัพย์สินที่เป็นทองคําแท่ง ผู้ขอขึ้นทะเบียนต้องมีระบบงานในการพิจารณาคัดเลือกตัวแทนเก็บรักษาทรัพย์สินที่เป็นทองคําแท่ง เพื่อให้มั่นใจได้ว่าผู้ที่ได้รับการแต่งตั้งเป็นตัวแทนเก็บรักษาทรัพย์สินดังกล่าวมีระบบงานตาม 1. ทั้งนี้ ผู้ที่ได้รับการแต่งตั้งจะเป็นบุคคลตาม (ฎ) 4. หรือบุคคลอื่นก็ได้ (5) แสดงได้ว่ามีหรือจะมีความพร้อมด้านบุคลากรของหน่วยงานที่รับผิดชอบงานด้านการเป็นผู้ดูแลผลประโยชน์ โดยบุคลากรดังกล่าวต้องมีความรู้ ความสามารถ และประสบการณ์ที่เหมาะสมกับลักษณะงานที่รับผิดชอบ มีความซื่อสัตย์ สุจริต และมีจรรยาบรรณในการประกอบวิชาชีพ รวมทั้งมีความรู้ความเข้าใจในพื้นฐานเกี่ยวกับกฎหมายทั่วไปในการประกอบวิชาชีพ กรรมการ ผู้จัดการ และบุคคลผู้มีอํานาจในการจัดการซึ่งเป็นผู้รับผิดชอบในสายงานเกี่ยวกับการเป็นผู้ดูแลผลประโยชน์ของนิติบุคคลตามวรรคหนึ่ง ต้องมีคุณสมบัติตามที่กําหนดในวรรคหนึ่ง (2) และ (3) ในกรณีที่สาขาของธนาคารพาณิชย์ต่างประเทศหรือบริษัทประกันชีวิตต่างประเทศที่ได้รับอนุญาตให้ประกอบธุรกิจธนาคารพาณิชย์ตามกฎหมายว่าด้วยธุรกิจสถาบันการเงิน หรือธุรกิจประกันชีวิตตามกฎหมายว่าด้วยประกันชีวิต แล้วแต่กรณี เป็นผู้ยื่นคําขอรับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ สาขาของธนาคารพาณิชย์ต่างประเทศหรือบริษัทประกันชีวิตต่างประเทศดังกล่าวต้องมีคุณสมบัติตามวรรคหนึ่ง ผู้จัดการสาขา และบุคคลผู้มีอํานาจในการจัดการซึ่งเป็นผู้รับผิดชอบในสายงานเกี่ยวกับการเป็นผู้ดูแลผลประโยชน์ของสาขาธนาคารพาณิชย์ต่างประเทศหรือบริษัทประกันชีวิตต่างประเทศตามวรรคสามต้องมีคุณสมบัติเช่นเดียวกับบุคคลตามวรรคสองข้อ ๔ ในการขอให้สํานักงานพิจารณาคุณสมบัติเพื่อการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ ให้ผู้ที่ประสงค์จะขอขึ้นทะเบียนยื่นคําขอต่อสํานักงานตามแบบ 121-1 พร้อมเอกสารหลักฐานประกอบคําขอท้ายประกาศนี้ ทั้งนี้ ให้ยื่นพร้อมด้วยสําเนาคําขอและสําเนาเอกสารหลักฐานประกอบคําขอจํานวนอย่างละสองชุด ข้อ ๕ สํานักงานจะพิจารณาคําขอขึ้นทะเบียนรายชื่อผู้มีคุณสมบัติเป็นผู้ดูแลผลประโยชน์และอนุญาตให้เริ่มประกอบธุรกิจภายในเก้าสิบวันนับแต่วันที่สํานักงานได้รับคําขอขึ้นทะเบียน พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๖ ในการปฏิบัติหน้าที่ของผู้ดูแลผลประโยชน์ในส่วนที่เกี่ยวกับการรับฝากทรัพย์สินของกองทุนรวม ให้ผู้ได้รับการขึ้นทะเบียนดําเนินการตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ โดยอนุโลมข้อ ๗ ผู้ได้รับการขึ้นทะเบียนต้องไม่ยินยอมให้ตัวแทนเก็บรักษาทรัพย์สินตั้งตัวแทนช่วง เว้นแต่ในกรณีที่กองทุนรวมมีการลงทุนในหลักทรัพย์หรือทรัพย์สินในต่างประเทศและตัวแทนช่วงสามารถเป็นผู้รับฝากทรัพย์สินได้โดยชอบด้วยกฎหมายของประเทศดังกล่าว ข้อ ๘ ผู้ได้รับการขึ้นทะเบียนต้องดํารงคุณสมบัติตามที่กําหนดในข้อ 3 หากไม่สามารถดํารงคุณสมบัติดังกล่าวได้ ให้ผู้นั้นแจ้งเป็นหนังสือให้สํานักงานทราบ พร้อมทั้งแสดงเหตุผลที่ทําให้ตน ไม่สามารถดํารงคุณสมบัติดังกล่าวได้ภายในวันทําการถัดจากวันที่ไม่สามารถดํารงคุณสมบัตินั้น และเมื่อสามารถดํารงคุณสมบัติดังกล่าวได้แล้ว ให้แจ้งเป็นหนังสือให้สํานักงานทราบภายในวันทําการถัดจากวันดังกล่าวข้อ ๙ ในกรณีที่ผู้ได้รับการขึ้นทะเบียนขาดคุณสมบัติข้อใดข้อหนึ่งตามที่กําหนดในข้อ 3 หรือมิได้ปฏิบัติหน้าที่ในการรับฝากทรัพย์สินให้เป็นไปตามที่กําหนดในข้อ 6 สํานักงานอาจสั่งให้บุคคลดังกล่าวดําเนินการแก้ไขให้ถูกต้องภายในระยะเวลาที่สํานักงานกําหนด หรืออาจสั่งการเป็นอย่างอื่นก็ได้ ในกรณีที่บุคคลใดไม่ดําเนินการตามคําสั่งของสํานักงานตามวรรคหนึ่ง หรือข้อ 6 สํานักงานอาจเพิกถอนการรับขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ของบุคคลดังกล่าว หากผู้ถูกเพิกถอนการรับขึ้นทะเบียนตามวรรคสองยังมีภาระหน้าที่ในการเป็นผู้ดูแลผลประโยชน์ของกองทุนรวมใด ให้ผู้ถูกเพิกถอนการรับขึ้นทะเบียนรายนั้นส่งมอบทรัพย์สินและเอกสารที่เกี่ยวข้องในการเป็นผู้ดูแลผลประโยชน์ให้ผู้ดูแลผลประโยชน์รายใหม่ที่บริษัทจัดการจัดให้มีโดยพลัน เมื่อสํานักงานแจ้งการดําเนินการหรือคําสั่งตามวรรคหนึ่งและวรรคสองให้ผู้ได้รับการขึ้นทะเบียนทราบเป็นลายลักษณ์อักษรแล้ว ให้บุคคลดังกล่าวแจ้งการดําเนินการหรือคําสั่งนั้นให้บริษัทจัดการที่ตั้งให้ตนเป็นผู้ดูแลผลประโยชน์ทราบเป็นลายลักษณ์อักษรภายในวันทําการถัดจาก วันที่บุคคลนั้นได้รับแจ้งการดําเนินการหรือคําสั่งนั้นจากสํานักงานข้อ ๑๐ ผู้ได้รับการขึ้นทะเบียนรายใดประสงค์จะเลิกการประกอบธุรกิจเป็นผู้ดูแลผลประโยชน์ ให้ผู้นั้นแจ้งให้สํานักงานทราบก่อนวันเลิกประกอบธุรกิจเป็นผู้ดูแลผลประโยชน์ และให้บุคคลดังกล่าวดําเนินการตามข้อ 9 วรรคสาม ข้อ ๑๑ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 10 กรกฎาคม พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์